4)

допълнение 3 се заменя със следното: „Допълнение 3 Процедура за надеждност за оценка на показателите по отношение на емисиите на резервно устройство за контрол на замърсяването 1. В настоящото допълнение е определена процедурата за надеждност по точка 4.3.2.4 от приложение ХI за оценка на показателите по отношение на емисиите на резервно устройство за контрол на замърсяването. 2. ОПИСАНИЕ НА ПРОЦЕДУРАТА ЗА НАДЕЖДНОСТ 2.1. Процедурата за надеждност се състои от етап на събиране на данни и график за пробег. 2.2. Етап на събиране на данни 2.2.1. Избраният двигател, оборудван с комплектуваната система за последваща обработка на отработили газове, включваща резервното устройство за контрол на замърсяването, се охлажда до околната температура и се подлага на един WHTC изпитвателен цикъл с пускане при студен двигател съгласно параграфи 7.6.1 и 7.6.2 от приложение 4 към Правило № 49 на ИКЕ на ООН. 2.2.2. Веднага след WHTC изпитвателния цикъл с пускане при студен двигател двигателят се подлага на девет последователни WHTC изпитвателни цикъла с пускане при горещ двигател съгласно параграф 7.6.4 от приложение 4 към Правило № 49 на ИКЕ на ООН. 2.2.3. Спазва се последователността на изпитванията по точки 2.2.1 и 2.2.2 съгласно указанията, определени в параграф 7.6.5 от приложение 4 към Правило № 49 на ИКЕ на ООН. 2.2.4. Като друг вариант съответните данни могат да се съберат чрез управление на превозното средство при пълно натоварване и оборудвано с избраната система за последваща обработка на отработили газове, включваща резервното устройство за контрол на замърсяването. Изпитването се извършва или на път в съответствие с изискванията към маршрута по точки 4.5 — 4.5.5 от приложение II към настоящия регламент, като се записват всички данни за управлението, или на подходящ динамометричен стенд. Ако се избере изпитване на път, превозното средство трябва да се управлява при изпитвателен цикъл при студен двигател, както е описано в допълнение 5 към настоящото приложение, последвано от девет изпитвателни цикъла при горещ двигател, идентични на тези при студен двигател, така че натоварването на двигателя да е еднакво с това по точки 2.2.1 и 2.2.2. Ако се избере динамометричен стенд, симулираният наклон на пътя при изпитвателния цикъл по допълнение 5 трябва да се адаптира така, че да съвпадне с натоварването на двигателя при WHTC. 2.2.5. Одобряващият типа орган не приема данните за температурата, получени по точка 2.2.4, ако изглежда, че тези данни са нереалистични, и трябва да изисква или повтаряне на изпитването, или извършване на изпитване съгласно точки 2.2.1, 2.2.2 и 2.2.3. 2.2.6. Температурите в резервното устройство за контрол на замърсяването трябва да се записват през цялата последователност на изпитванията в точката с най-високата температура. 2.2.7. Ако точката с най-високата температура се променя във времето или ако е трудно да бъде определена, трябва да се отчитат няколко температури в слоя в подходящи точки. 2.2.8. Броят и точките на измерванията на температурата трябва да се избират от производителя със съгласието на одобряващия типа орган въз основа на най-добрата техническа преценка. 2.2.9. Със съгласието на одобряващия типа орган може да се използва една температура в слоя на катализатора или температурата на входа на катализатора, ако се окаже, че измерването на няколко температури в слоя на катализатора е невъзможно или твърде трудно. Фигура 1 Пример за местоположение на температурни датчици в типично устройство за последваща обработка Фигура 2 Пример за местоположение на температурни датчици за DPF 2.2.10. Температурите трябва да се измерват и записват най-малко веднъж на всяка секунда (1 Hz) по време на последователността на изпитванията. 2.2.11. Измерените температури трябва да се подреждат в хистограма с температурни групи с диапазон, не по-голям от 10 °C. В случая по точка 2.2.7 температурата, която трябва да се вписва в хистограмата, е най-високата температура за всяка секунда. Всяка лента с правоъгълна форма от хистограмата трябва да представлява кумулираната честота в секунди на измерените температури, които попадат в съответната група. 2.2.12. Времето в часове, съответстващо на всяка температурна група, трябва да се определи и след това да се екстраполира към експлоатационния срок на резервното устройство за контрол на замърсяването съгласно стойностите по таблица 1. Екстраполацията се базира на допускането, че един WHTC цикъл съответства на 20 km управление на превозното средство. Таблица 1 Експлоатационен срок на резервното устройство за контрол на замърсяването за всяка категория превозни средства, еквивалентни WHTC изпитвателни цикли и часове на работа Категория превозни средства Пробег (km) Еквивалентен брой WHTC изпитвателни цикли Еквивалентен брой часове Системи на двигателя, монтирани на превозни средства от категория M1, N1 и N2 114 286 5 714 2 857 Системи на двигателя, монтирани на превозни средства от категория N2, N3 с технически допустима максимална маса, ненадвишаваща 16 тона, и превозни средства от категория M3, клас I, II, А и В с технически допустима максимална маса, надхвърляща 7,5 тона 214 286 10 714 5 357 Системи на двигателя, монтирани на превозни средства от категория N3 с технически допустима максимална маса, надвишаваща 16 тона, и превозни средства от категория M3, клас III и В с технически допустима максимална маса, надхвърляща 7,5 тона 500 000 25 000 12 500 2.2.13. Разрешено е да се събират данни за различни устройства по едно и също време. 2.2.14. При системи, работещи при активно регенериране, броят, дължината и температурите на регенериранията по време на последователността на изпитванията, определена в точки 2.2.1 и 2.2.2, трябва да се записват. Ако не се извършва активно регенериране, последователността при пускане при горещ двигател по точка 2.2.2 се увеличава, за да включва поне две активни регенерирания. 2.2.15. Общото количество изразходвано смазочно масло по време на етапа на събиране на данни (в g/h) се записва, като се използва подходящ метод, например процедурата за източване и претегляне, описана в допълнение 6. За целта двигателят трябва да работи 24 часа, като извършва последователни WHTC изпитвателни цикли. В случаите, когато не може да се измери точно разходът на смазочно масло, със съгласието на одобряващия типа орган производителят може да използва следните възможности за определяне на разхода на смазочното масло: а) стойност по подразбиране 30 g/h; б) стойност, поискана от производителя, въз основа на подходящи данни и информация и със съгласието на одобряващия типа орган. 2.3. Изчисление на еквивалентното време на стареене, съответстващо на стандартна температура 2.3.1. Температурите, записани съгласно точки 2.2 — 2.2.15, се намаляват до стандартната температура Tr , поискана от производителя, със съгласието на одобряващия типа орган в рамките на диапазона от температури, записани по време на етапа на събиране на данни. 2.3.2. В случая по точка 2.2.13 стойността Tr за всяко едно от устройствата може да е различна. 2.3.3. Еквивалентното време на стареене, съответстващо на стандартната температура, се изчислява за всяка група по точка 2.2.11 по следното уравнение: уравнение 1: където: R = топлинна реактивност на резервното устройство за контрол на замърсяването. Използват се следните стойности: — дизелов каталитичен преобразувател с окисление (DOC): 18 050, — DPF с катализатор: 18 050, — SCR или амонячен каталитичен преобразувател с окисление (AMOX) на базата на желязо — зеолит (Fe-Z): 5 175, — SCR мед — зеолит (Cu-Z): 11 550, — SCR ванадий (V): 5 175, — LNT (филтър за NОx с ниска концентрация): 18 050, Tr = стандартна температура, в K, = температура в средната точка (в K) на температурната група i, на която резервното устройство за контрол на замърсяването е изложено по време на етапа на събиране на данни и която е регистрирана в температурната хистограма, = времето (в часове), съответстващо на температурата , коригирана спрямо експлоатационния срок, т.е. ако хистограмата представлява 5 часа, а експлоатационният срок е 4 000 съгласно таблица 1, всички данни за времето от хистограмата се умножават по , = еквивалентното време на стареене (в часове), необходимо, за да се достигне, като се излага резервното устройство за контрол на замърсяването на температура Tr , същото стареене като това, което би се получило от излагането на резервното устройство за контрол на замърсяването на температурата в рамките на времето , i = номер на групата, като 1 е номерът на групата с най-ниската температура, а n е стойността за групата с най-висока температура. 2.3.4. Общото еквивалентно време на стареене се изчислява по следното уравнение: уравнение 2: където: AT = общото еквивалентно време на стареене (в часове), необходимо, за да се достигне, като се излага резервното устройство за контрол на замърсяването на температура Tr , същото стареене като това, което би се получило от излагането по време на експлоатационния срок на резервното устройство за контрол на замърсяването на температурата в рамките на времето на всяка една от групите i, регистрирани в хистограмата, = еквивалентното време на стареене (в часове), необходимо, за да се достигне, като се излага резервното устройство за контрол на замърсяването на температура Tr , същото стареене като това, което би се получило от излагането на резервното устройство за контрол на замърсяването на температурата в рамките на времето , i = номер на групата, като 1 е номерът на групата с най-ниската температура, а n е стойността за групата с най-висока температура, n = общ брой на температурните групи. 2.3.5. В случая по точка 2.2.13 AT се изчислява за всяко устройство. 2.4. График за пробег 2.4.1. Общи изисквания 2.4.1.1. Графикът за пробег трябва да позволява ускоряване на стареенето на резервното устройство за контрол на замърсяването, като се използва информацията, събрана на етапа на събиране на данни по точка 2.2. 2.4.1.2. Графикът за пробег се състои от график за топлинно акумулиране и график за разход на смазочно масло съгласно точка 2.4.4.6. Със съгласието на одобряващия типа орган производителят може да не прилага график за разход на смазочно масло при резервни устройства за контрол на замърсяването, които са поставени след компонент на филтъра за система за последваща обработка (например филтър за прахови частици за дизелов двигател). Графикът за топлинно акумулиране и графикът за разход на смазочно масло трябва да се състоят от повторения на последователностите за топлинно акумулиране и разход на смазочно масло. 2.4.1.3. При резервни устройства за контрол на замърсяването, работещи при активно регенериране, последователността за топлинно акумулиране трябва да се допълва с режим на активно регенериране. 2.4.1.4. Графикът за пробег, състоящ се от график за топлинно акумулиране и разход на смазочно масло, трябва така да се извършва, че всяка последователност за топлинно акумулиране да е последвана от последователност за разход на смазочно масло. 2.4.1.5. Разрешено е да се прилага графикът за пробег едновременно към различни устройства. В такъв случай за всички устройства трябва да се определя един график за пробег. 2.4.2. График за топлинно акумулиране 2.4.2.1. Графикът за топлинно акумулиране трябва да симулира ефекта от топлинно стареене на показателите на резервно устройство за контрол на замърсяването до края на експлоатационния му срок. 2.4.2.2. Двигателят, използван за извършване на графика за пробег, оборудван със система за последваща обработка на отработили газове, включваща резервно устройство за контрол на замърсяването, трябва да работи най-малко за три поредни последователности за топлинно акумулиране, както е посочено в допълнение 4. 2.4.2.3. Температурите трябва да се записват в рамките на най-малко две последователности за топлинно акумулиране. Първата последователност, извършвана за загряване, не се взема предвид при събиране на данните за температурата. 2.4.2.4. Температурите трябва да се записват в подходящи точки, избрани съгласно точки 2.2.6 — 2.2.9, и при минимална честота веднъж на всяка секунда (1 Hz). 2.4.2.5. Действителното време на стареене, съответстващо на последователностите за топлинно акумулиране по точка 2.4.2.3, се изчислява съгласно следните уравнения: уравнение 3: уравнение 4: където: = действителното време на стареене (в часове), необходимо, за да се достигне, като се излага резервното устройство за контрол на замърсяването на температура Tr , същото стареене като това, което би се получило от излагането на резервното устройство за контрол на замърсяването на температурата Ti в рамките на секундата i, Ti = температурата (в K), измерена в секундата i, във всяка една от последователностите за топлинно акумулиране, R = топлинна реактивност на резервното устройство за контрол на замърсяването. Производителят трябва да договори с одобряващия типа орган R стойността, която трябва да се използва. Като друг вариант ще е възможно да се използват следните стойности по подразбиране: — дизелов каталитичен преобразувател с окисление (DOC): 18 050, — DPF с катализатор: 18 050, — SCR или амонячен каталитичен преобразувател с окисление (AMOX) на базата на желязо — зеолит (Fe-Z): 5 175, — SCR мед — зеолит (Cu-Z): 11 550, — SCR ванадий (V): 5 175, — LNT (филтър за NОx с ниска концентрация): 18 050, Tr = стандартна температура (в K), като трябва да е същата стойност като в уравнение 1, AE = действителното време на стареене (в часове), необходимо, за да се достигне, като се излага резервното устройство за контрол на замърсяването на температура Tr , същото стареене като това, което би се получило от излагането на резервното устройство за контрол на замърсяването по време на последователността за топлинно акумулиране, AT = общото еквивалентно време на стареене (в часове), необходимо, за да се достигне, като се излага резервното устройство за контрол на замърсяването на температура Tr , същото стареене като това, което би се получило от излагането по време на експлоатационния срок на резервното устройство за контрол на замърсяването на температурата в рамките на времето на всяка една от групите i, регистрирани в хистограмата, i = брой на измерванията на температурата, р = общ брой на измерванията на температурата, nc = номер на последователността за топлинно акумулиране измежду тези, извършвани за събиране на данни съгласно 2.4.2.3, C = общ брой на последователностите за топлинно акумулиране, извършвани за събиране на данни. 2.4.2.6. Общият брой на последователностите за топлинно акумулиране, които трябва да се включат в графика за пробег, се определят по следното уравнение: уравнение 5: NTS = AT/AE където: NTS = общ брой на последователностите за топлинно акумулиране, които трябва да се следват в графика за пробег, AT = общото еквивалентно време на стареене (в часове), необходимо, за да се достигне, като се излага резервното устройство за контрол на замърсяването на температура Tr , същото стареене като това, което би се получило от излагането по време на експлоатационния срок на резервното устройство за контрол на замърсяването на температурата в рамките на времето на всяка една от групите i, регистрирани в хистограмата, AE = действителното време на стареене (в часове), необходимо, за да се достигне, като се излага резервното устройство за контрол на замърсяването на температура Tr , същото стареене като това, което би се получило от излагането на резервното устройство за контрол на замърсяването по време на последователността за топлинно акумулиране. 2.4.2.7. Разрешено е да се намали NTS и съответно графикът за пробег, като се увеличат температурите, при които всяко устройство се излага на всеки режим на цикъла на стареене, като се прилага една или няколко от следните мерки: а) изолиране на изпускателната тръба; б) преместване на резервното устройство за контрол на замърсяването по-близо до изпускателния колектор; в) изкуствено увеличение на температурата на отработилите газове; г) оптимизиране на настройките на двигателя, без съществено да се променят показателите на двигателя във връзка с емисиите. 2.4.2.8. Като се прилагат мерките по точки 2.4.4.6 и 2.4.4.7, общото време на стареене, изчислено от NTS , не трябва да е по-малко от 10 % от експлоатационния срок, посочен в таблица 1, тоест превозното средство от категория N1 не трябва да има NTS , по-малко от 286 последователности за топлинно акумулиране, като се допуска, че всяка последователност е с продължителност 1 час. 2.4.2.9. Разрешено е да се увеличи NTS и съответно продължителността на графика за пробег, като се намалят температурите при всеки режим на цикъла на стареене, като се прилага една или няколко от следните мерки: а) преместване на резервното устройство за контрол на замърсяването още по-далеч от изпускателния колектор; б) изкуствено понижаване на температурата на отработилите газове; в) оптимизиране на настройките на двигателя. 2.4.2.10. В случая по точка 2.4.1.5 се прилага следното: 2.4.2.10.1. NTS трябва да е еднакъв за всяко устройство, така че да може да се определи един график за пробег. 2.4.2.10.2. За да се постигне еднакъв NTS за всяко устройство, се изчислява първа стойност NTS за всяко устройство със собствени стойности AT и AE. 2.4.2.10.3. Ако изчислените стойности NTS са различни, една или повече от мерките по точки 2.4.2.7 — 2.4.2.10 могат да се приложат на устройството или устройствата, за които трябва да се промени NTS по отношение на последователностите за топлинно акумулиране по точка 2.4.2.3, за да се окаже въздействие върху измерената Ti и по този начин съответно да се ускори или намали изкуственото стареене на целевото устройство (устройства). 2.4.2.10.4. Трябва да се изчислят новите стойности NTS , съответстващи на новите температури Ti , получени в точка 2.4.2.10.3. 2.4.2.10.5. Стъпките по точки 2.4.2.10.3 и 2.4.2.10.4 трябва да се повтарят, докато съвпаднат получените стойности NTS за всяко устройство в системата. 2.4.2.10.6. Стойностите Tr, използвани за получаване на различните NTS в точки 2.4.2.10.4 и 2.4.2.10.5, трябва да са еднакви с тези, използвани в точки 2.3.2 и 2.3.5 за изчисляване на AT за всяко устройство. 2.4.2.11. При съвкупност от резервни устройства за контрол на замърсяването, съставляващи система по смисъла на член 3, параграф 25 от Директива 2007/46/ЕО, една от следните две възможности може да се разгледа за топлинното стареене на устройствата: 2.4.2.11.1. Устройствата от съвкупността могат да се подложат на стареене отделно или заедно съгласно точка 2.4.2.10. 2.4.2.11.2. Ако съвкупността е изградена така, че не е възможно да се отделят устройствата (например DOC + SCR в кутия), топлинното стареене на съвкупността трябва да се извърши с най-високата NTS. 2.4.3. Изменен график за топлинно акумулиране за устройствата, работещи при активно регенериране 2.4.3.1. Измененият график за топлинно акумулиране за устройствата, работещи при активно регенериране, трябва да симулира ефекта на стареене поради топлинно натоварване и активно регенериране на резервно устройство за контрол на замърсяването в края на експлоатационния му срок. 2.4.3.2. Двигателят, използван за извършване на графика за пробег, оборудван със система за последваща обработка на отработили газове, включваща резервно устройство за контрол на замърсяването, трябва да работи най-малко за три изменени последователности за топлинно акумулиране, като всяка се състои от последователност за топлинно акумулиране, както е посочено в допълнение 4, последвана от пълно активно регенериране, при което максималната температура, достигната в системата за последваща обработка на отработили газове, не трябва да е по-ниска от максималната температура, отчетена в етапа на събиране на данни. 2.4.3.3. Температурите трябва да се записват в рамките на най-малко две изменени последователности за топлинно акумулиране. Първата последователност, извършвана за загряване, не се взема предвид при събиране на данните за температурата. 2.4.3.4. За да се минимизира времето между последователността за топлинно акумулиране по допълнение 4 и последващото активно регенериране, производителят може изкуствено да започва активното регенериране, като след всяка последователност за топлинно акумулиране по допълнение 4 пуска двигателя да работи в стабилен режим, който дава възможност за генериране на повече сажди от двигателя. В такъв случай стабилният режим също се счита за част от изменената последователност за топлинно акумулиране по точка 2.4.3.2. 2.4.3.5. Действителното време на стареене, съответстващо на всяка изменена последователност за топлинно акумулиране, се изчислява по уравнения 3 и 4. 2.4.3.6. Общият брой на изменените последователности за топлинно акумулиране, които трябва да се извършат в графика за пробег, се изчислява по уравнение 5: 2.4.3.7. Разрешено е да се намали NTS и съответно продължителността на графика за пробег, като се увеличат температурите при всеки режим на изменената последователност за топлинно акумулиране, прилагайки една или няколко от мерките по точка 2.4.2.7. 2.4.3.8. В допълнение на мерките по точка 2.4.3.7 NTS може също да се намали, като се увеличи максималната температура на активното регенериране в рамките на изменената последователност за топлинно акумулиране, без да се надхвърля в никакъв случай температура от 800° C в катализаторния слой. 2.4.3.9. NTS не трябва никога да е по-малко от 50 % от броя на активните регенерирания, на които се подлага резервното устройство за контрол на замърсяването и които са изчислени по следното уравнение: уравнение 5: където: NAR = брой на последователностите от активни регенерирания през експлоатационния срок на резервното устройство за контрол на замърсяването, tWHTC = еквивалентен брой часове от таблица 1, съответстващ на категорията превозни средства, за която е предназначено резервното устройство за контрол на замърсяването, tAR = продължителност (в часове) на активното регенериране, tBAR = време (в часове) между две последователни активни регенерирания. 2.4.3.10. Ако вследствие на прилагането на минимален брой изменени последователности за топлинно акумулиране по точка 2.4.3.9, AE × NTS , изчислено по уравнение 4 надвишава AT, изчислено по уравнение 2, времето на всеки режим на последователността за топлинно акумулиране по допълнение 4 и включено в изменената последователност за топлинно акумулиране по точка 2.4.3.2 може да се намали в същото отношение, за да може AE × NTS = AT. 2.4.3.11. Разрешено е да се увеличи NTS и съответно продължителността на графика за пробег, като се намалят температурите при всеки режим на топлинната последователност от активни регенерирания, като се прилага една или няколко от мерките по 2.4.2.9. 2.4.3.12. В случая по точка 2.4.1.5 се прилагат точки 2.4.2.10 и 2.4.2.11. 2.4.4. График за разход на смазочно масло 2.4.4.1. Графикът за разход на смазочно масло трябва да симулира ефекта на стареене, който има химическото замърсяване или отлагането на утайки вследствие на разхода на смазочно масло върху показателите на резервното устройство за контрол на замърсяването в края на експлоатационния му срок. 2.4.4.2. Изразходваното смазочно масло в g/h трябва да се определи най-малко за 24 последователности за топлинно акумулиране или съответстващия брой изменени последователности за топлинно акумулиране, като се използва подходящ метод, например процедурата за източване и претегляне, описана в допълнение 6. Трябва да се използват нови смазочни масла. 2.4.4.3. Двигателят трябва да е оборудван с маслена вана с постоянен обем, за да се избегне необходимостта от доливане, тъй като нивото на смазочното масло оказва влияние върху разхода му. Може да се използва всеки подходящ метод, например този, който е описан в стандарт ASTM D7156-09. 2.4.4.4. Теоретичното време (в часове), в рамките на което би трябвало да се извърши графикът за топлинно акумулиране или съответстващият изменен график за топлинно акумулиране, за да се получи същия разход на смазочно масло като този, който съответства на експлоатационния срок на резервното устройство за контрол на замърсяването, трябва да се изчисли, като се приложи следното уравнение: уравнение 6: където: tTAS = теоретична продължителност (в часове) на графика за пробег, за да се получи същият разход на смазочно масло като този, който съответства на експлоатационния срок на резервното устройство за контрол на замърсяването, при условие че графикът за пробег е съставен само от серия от поредни последователности за топлинно акумулиране или поредни изменени последователности за топлинно акумулиране, LCRWHTC = разход на смазочно масло, в g/h, определено, както е посочено в точка 2.2.15, tWHTC = еквивалентен брой часове от таблица 1, съответстващ на категорията превозни средства, за която е предназначено резервното устройство за контрол на замърсяването, LCRTAS = разход на смазочно масло, в g/h, определено, както е посочено в точка 2.4.4.2. 2.4.4.5. Броят на последователностите за топлинно акумулиране или изменените последователности за топлинно акумулиране, съответстващи на tTAS , се изчислява, като се използва следното отношение: уравнение 7: където: N = брой на последователностите за топлинно акумулиране или изменените последователности за топлинно акумулиране, съответстващи на tTAS , tTAS = теоретична продължителност (в часове) на графика за пробег, за да се получи същия разход на смазочно масло като този, който съответства на експлоатационния срок на резервното устройство за контрол на замърсяването, при условие че графикът за пробег е бил съставен само от серия от поредни последователности за топлинно акумулиране или поредни изменени последователности за топлинно акумулиране, tTS = времетраене (в часове) на една последователност за топлинно акумулиране или изменена последователност за топлинно акумулиране. 2.4.4.6. Стойността на N трябва да се сравни със стойността на NTS , изчислена съгласно точка 2.4.2.6, или за устройствата, работещи при активно регенериране, съгласно точка 2.4.3.5. Ако N ≤ NTS , не е необходимо да се добавя график за разход на смазочно масло към графика за топлинно акумулиране. Ако N > NTS , трябва да се добавя график за разход на смазочно масло към графика за топлинно акумулиране. 2.4.4.7. Може да не се добавя график за разход на смазочно масло, ако, като се увеличи разходът на смазочно масло, както е описано в точка 2.4.4.8.4, необходимият разход на смазочно масло вече е достигнат с провеждането на съответния график за топлинно акумулиране, състоящ се от извършването на NTS последователности за топлинно акумулиране или на изменени последователности за топлинно акумулиране. 2.4.4.8. Изготвяне на графика за разход на смазочно масло 2.4.4.8.1. Графикът за разход на смазочно масло трябва да се състои от няколко последователности за разход на смазочно масло, повтаряни няколко пъти, като всяка последователност за разход на смазочно масло се редува с всяка последователност за топлинно акумулиране или изменена последователност за топлинно акумулиране. 2.4.4.8.2. Всяка последователност за разход на смазочно масло се състои от стабилен режим при постоянно натоварване и честота на въртене, като те се избират така, че разходът на смазочно масло да е максимален, а действителното топлинно стареене да е минимално. Режимът се определя от производителя със съгласието на одобряващия типа орган въз основа на най-добрата техническа преценка. 2.4.4.8.3. Времетраенето на всяка последователност за разход на смазочно масло се определя, както следва: 2.4.4.8.3.1. Двигателят трябва да работи подходящ период от време при натоварване и скорост, определени от производителя съгласно точка 2.4.4.8.2, и изразходваното смазочно масло (в g/h) трябва да се определи, като се използва целесъобразен метод, например процедурата за източване и претегляне, описана в допълнение 6. Смените на смазочното масло трябва да се извършват на препоръчаните периоди от време. 2.4.4.8.3.2. Времетраенето на всяка последователност за разход на смазочно масло се изчислява по следното уравнение: уравнение 8: където: tLS = времетраенето (в часове) на една последователност за разход на смазочно масло, LCRWHTC = разход на смазочно масло, в g/h, определено, както е посочено в точка 2.2.15., tWHTC = еквивалентен брой часове от таблица 1, съответстващ на категорията превозни средства, за която е предназначено резервното устройство за контрол на замърсяването, LCRTAS = разход на смазочно масло, в g/h, определено, както е посочено в точка 2.4.4.2., LCRLAS = разход на смазочно масло, в g/h, определено, както е посочено в точка 2.4.4.8.3.1., tTS = реметраене (в часове) на една последователност за топлинно акумулиране, както е определено в допълнение 4, или изменена последователност за топлинно акумулиране по 2.4.3.2., NTS = общ брой на последователностите за топлинно акумулиране или изменените последователности за топлинно акумулиране, които трябва да се следват в графика за пробег. 2.4.4.8.4. Разходът на смазочно масло трябва винаги да е под 0,5 % от разхода на гориво от двигателя, за да се избегне прекомерно натрупване на пепел върху предната част на резервното устройство за контрол на замърсяването. 2.4.4.8.5. Разрешено е да се добави към AE, изчислено в уравнение 4, топлинното стареене поради извършване на последователността за разход на смазочно масло. 2.4.5. Изготвяне на пълния график за пробег 2.4.5.1. Графикът за пробег трябва да е съставен от редуване на последователност за топлинно акумулиране или изменена последователност за топлинно акумулиране, в зависимост от това, което е уместно, с последователност за разход на смазочно масло. Горепосочената схема се повтаря NTS пъти, като стойността NTS е изчислена съгласно раздел 2.4.2 или 2.4.3 според това, което е подходящо. Пример за пълен график за пробег е представен в допълнение 7. Схема, описваща изготвянето на пълен график за пробег, е представена в допълнение 8. 2.4.6. Провеждане на графика за пробег 2.4.6.1. Двигателят, оборудван със система за последваща обработка на отработили газове, включваща резервно устройство за контрол на замърсяването, трябва да изпълнява графика за пробег по точка 2.4.5.1. 2.4.6.2. Двигателят, използван за извършване на графика за пробег, може да е различен от двигателя, използван в етапа на събиране на данни, като вторият винаги трябва да е този, за който е предназначено резервното устройство за контрол на замърсяването от одобрявания тип, и този, който се изпитва за емисиите по точка 2.4.3.2. 2.4.6.3. Ако двигателят, използван за извършване на графика за пробег, има работен обем, който е с 20 % или повече, по-голям от този на двигателя, използван на етапа на събиране на данни, системата за отработилите газове за първия трябва да е оборудвана с обходна връзка, чийто дебит на отработилите газове да е възможно най-близък до дебита на отработилите газове на втория при избраните условия на стареене. 2.4.6.4. В случая по точка 2.4.6.2 двигателят, използван за извършване на графика за пробег, трябва да е от одобрен тип съгласно Регламент (ЕО) № 592/2009. Освен това, ако изпитваното устройство (устройства) е предназначено за монтиране на система на двигателя с рециркулация на отработили газове (EGR), системата на двигателя, използвана за графика за пробег, трябва също да е с EGR. Ако изпитваното устройство (устройства) не е предназначено за монтиране на система на двигателя с EGR, системата на двигателя, използвана за графика за пробег, трябва също да е без EGR. 2.4.6.5. Смазочното масло и горивото, използвани за графика за пробег, трябва да са възможно най-близки до тези, които са използвани на етапа на събиране на данни по точка 2.2. Смазочното масло трябва да отговаря на препоръките на производителя на двигателя, за който е предназначено устройството за контрол на замърсяването. Използваните горива трябва да са продавани на пазара горива, отговарящи на съответните изисквания от Директива 98/70/ЕО. По искане на производителя могат да се използват и еталонните горива в съответствие с настоящия регламент. 2.4.6.6. Смазочното масло се сменя при поддръжката и при честотата, предвидена от производителя на двигателя, използван на етапа на събиране на данни. 2.4.6.7. В случай на SCR впръскването на карбамид трябва да се извършва съгласно стратегията, определена от производителя на резервното устройство за контрол на замърсяването.“;